|  |
| --- |
| **Частична предварителна оценка на въздействието** |
| **Институция:**Министерство на земеделието  | **Нормативен акт:**Проект на Постановление на Министерския съвет за приемане на Наредба за изискванията към соковете от плодове и някои сходни продукти, предназначени за консумация от човека |
|  |  |
| **Лице за контакт:** | **Телефон и ел. поща:** |
| 1. д-р Димитър Димитров – държавен експерт в отдел „Безопасност на храните“, дирекция „Политики по агрохранителната верига“; | телефон за връзка: 02 98511 305електронна поща:DPDimitrov@mzh.government.bg  |
| 2. Петя Тасева – държавен експерт в отдел „Безопасност на храните“, дирекция „Политики по агрохранителната верига“ | телефон за връзка: 02 98511 180електронна поща:PMonevska@mzh.government.bg |
| **1. Проблем/проблеми за решаване:** **Проблем 1 „Необходимост от нова Наредба за изискванията към соковете от плодове и някои сходни продукти, предназначени за консумация от човека“.***1.1 Кратко опишете проблема/проблемите и причините за неговото/тяхното възникване. По възможност посочете числови стойности.*В „Държавен вестник“ бр. 52 от 2020 г. е обнародван нов Закон за храните. Законът влезе в сила от деня на обнародването му. Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от неговото влизане в сила, а съгласно ал. 3, до приемането, съответно издаването на актовете по ал. 1, се прилагат подзаконовите нормативни актове по прилагането на отменения Закон за храните, доколкото не противоречат на този закон.Разпоредбата на чл. 5 от Закона за храните предвижда с наредби на Министерския съвет да бъдат определени специфични изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция.Съществуващата Наредба за изискванията към соковете от плодове и някои сходни продукти, предназначени за консумация от човека, е приета с Постановление № 219 на Министерския съвет от 2002 г. (обн., ДВ, бр. 94 от 2002 г., посл. доп., бр. 102 от 2014 г.). Наредбата е издадена на основание чл. 4 от отменения Закон за храните, т.е. към настоящия момент е с отпаднало правно основание.Нормативните изисквания към соковете от плодове и някои сходни продукти, предназначени за консумация от човека са регламентирани в европейското право с Директива 2001/112/ЕО на Съвета от 20 декември 2001 година относно соковете от плодове и някои сходни продукти (Директива 2011/112/ЕО).Предвид гореизложеното, както и необходимостта от издаване на аналогичен национален нормативен акт, който да обхваща разглежданата категория продукти, е необходимо да бъде приета нова Наредба за изискванията към соковете от плодове и някои сходни продукти, предназначени за консумация от човека, на основание чл. 5 от сега действащия Закон за храните, която да отмени наредбата от 2002 година.В съществуващата наредба, както и в проекта на нова наредба се определят изискванията относно наименованията, състава, характеристиките и етикетирането на сок от плодове, сок от плодове от концентрат, концентриран сок от плодове, сок от плодове екстрахиран с вода, дехидратиран сок от плодове или сок на прах от плодове и нектар от плодове, наричани „сокове от плодове и нектари от плодове“.Изискванията на Директива 2001/112/ЕО към момента са въведени в националното законодателство с посочената по-горе наредба от 2002 г., която следва обхвата и съдържанието на директивата. С проекта на наредба се запазва транспонирането в националното законодателство на изискванията на Директива 2001/112/ЕО, изменена с Директива 2009/106/ЕО на Комисията от 14 август 2009 година (Директива 2009/106/ЕО) и Директива 2012/12/ЕС на Европейския парламент и на Съвета от 19 април 2012 година (Директива 2012/12/ЕС).Предвид обстоятелството, че Директива 2001/112/ЕО е транспонирана в националното законодателство още от 2002 г. и оттогава е в процес на прилагане, проектът на нова наредба следва структурата и съдържанието на съществуващия нормативен акт. Разпоредбите в проекта на наредба по същество не са нови, но където е било необходимо, са прецизирани и съобразени с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига.Актуализирани и прецизирани са изискванията към етикетирането на предлаганите на пазара сокове от плодове и нектари от плодове, както и етикетирането на напитки, чиито наименования, състав и характеристики не попадат в обхвата на разглежданата от проекта група продукти, за които се прилагат общите изисквания за етикетиране, определени с Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22 ноември 2011 г.) (Регламент (ЕС) № 1169/2011) и с Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.) (Регламент (ЕС) № 1169/2011).*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Приет е нов Закон за храните и е променена законовата делегация за приемане на наредбата.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Необходимо е в националното законодателство да се запази транспонирането на изискванията на Директива 2001/112/ЕО, изменена с Директива 2009/106/ЕО и Директива 2012/12/ЕС.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** Определяне на изискванията към наименованията, състава, характеристиките и етикетирането на соковете от плодове и някои сходни продукти, предназначени за консумация от човека.**Цел 2** Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига.**Цел 3** Гарантиране висока степен на защита на здравето и правата на потребителите на територията на Република България, чрез регламентиране на ясни критерии към състава и наименованията на соковете от плодове и някои сходни продукти, предназначени за консумация от човека, както и чрез осигуряване на подходяща информираност за групата продукти, регламентирана в проекта.**Цел 4** Улесняване на свободното движение на соковете от плодове и някои сходни продукти, предназначени за консумация от човека, и осигуряване на лесен достъп до висококачествени продукти. **Цел 5** Ограничаване на възможностите за системни нарушения и повишаване на ефективността на извършвания контрол. |
| **3. Заинтересовани страни:** 1. Министерство на земеделието;2. Българска агенция по безопасност на храните;3. Бизнес оператори, които произвеждат или преработват сокове от плодове и някои сходни продукти, предназначени за консумация от човека;4. Бизнес оператори, които извършват дистрибуция на сокове от плодове и някои сходни продукти, предназначени за консумация от човека;По данни на Българската агенция по безопасност на храните, към м. март 2022 г. в страната са регистрирани 93 броя обекти за производство на сокове от плодове и нектари от плодове.5. Потребители на сокове и нектари от плодове. |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема нова Наредба за изискванията към соковете от плодове и някои сходни продукти, предназначени за консумация от човека.При този вариант няма да се постигне актуализиране и съответствие на подзаконовата нормативна уредба с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига. Националното законодателство няма да бъде хармонизирано с правото на ЕС, тъй като съществуващата наредба е издадена на основание разпоредба на отменения Закон за храните. На практика това означава, че тази наредба към момента е с отпаднало правно основание. Съгласно § 8, ал. 3 от ПЗР на настоящия Закон за храните, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.**Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:****1. По отношение на органите, осъществяващи официален контрол:**Липса на актуални изисквания по отношение на състава, характеристиките и етикетирането на сок от плодове, сок от плодове от концентрат, концентриран сок от плодове, сок от плодове екстрахиран с вода, дехидратиран сок от плодове или сок на прах от плодове и нектар от плодове. Трудности при извършване на ефективен контрол и проследяване на предлагането на пазара на този вид напитки.**2. По отношение на бизнес оператори производители, преработватели и/или вносители и бизнес оператори, извършващи дистрибуция на сокове от плодове и някои сходни продукти, предназначени за консумация от човека:**Неправилното етикетиране и използване на продуктите, регламентирани в нормативния акт, ще затрудни бизнес операторите по отношение на производството на такива продукти и обезпечаването на високо ниво на защита на потребителите.Ще се затрудни свободното движение на сокове от плодове и нектари от плодове, и осигуряването на лесен достъп до висококачествени продукти.**3. По отношение на потребителите:**Няма да бъде осигурено изпълнението на общата цел, а именно гарантиране на висока степен на защита на здравето на потребителите на територията на Република България. Ще се допусне предлагането на пазара на напитки, криещи риск за здравето на потребителите.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект.**Вариант 2 „Приемане на проект на ПМС за приемане на Наредба за изискванията към соковете от плодове и някои сходни продукти, предназначени за консумация от човека“.****Описание:**Към настоящия момент изискванията към соковете от плодове и някои сходни продукти, предназначени за консумация от човека, са определени в Наредба, приета с Постановление № 219 на Министерския съвет от 2002 г. (обн., ДВ, бр. 94 от 2002 г., посл. доп., бр. 102 от 2014 г.) и издадена на основание чл. 4 от отменения Закон за храните.Съгласно § 8, ал. 1 от преходните и заключителни разпоредби на действащия Закон за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно, необходимо е да бъде приета нова Наредба за изискванията към соковете от плодове и някои сходни продукти, предназначени за консумация от човека, която да отмени съществуващата наредба и в която да бъдат актуализирани изискванията към производството и предлагането на пазара на тази група продукти. Проектът на нова наредба следва структурата и съдържанието на съществуващия нормативен акт. Разпоредбите в проекта на наредба по същество не са нови, но където е било необходимо, са прецизирани и съобразени с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига. С проекта на наредба се осигурява прилагането на акуалните европейски изисквания, съгласно Регламент (ЕС) № 1169/2011 по отношение етикетирането на предлаганите на пазара сокове от плодове и нектари от плодове, както и спазването на изискванията на Наредбата за предоставянето на информация на потребителите за храните, приета с Постановление № 97 на Министерския съвет от 2021 г.С проекта на наредба се отстраняват и коригират терминологични и технически несъответствия в съществуващата Наредба за изискванията към соковете от плодове и някои сходни продукти, предназначени за консумация от човека.С проекта се цели определянето на ясни изисквания относно наименованията, състава, характеристиките и етикетирането на сок от плодове, сок от плодове от концентрат, концентриран сок от плодове, сок от плодове екстрахиран с вода, дехидратиран сок от плодове или сок на прах от плодове и нектар от плодове, наричани „сокове от плодове и нектари от плодове“. Регламентирани са съставките, които се разрешават при производството на групата напитки, включени в проекта на Наредба.С проекта на наредба се запазва транспонирането в националното законодателство на Директива 2001/112/ЕО, изменена с Директива 2009/106/ЕО и Директива 2012/12/ЕС.Този вариант няма да доведе до промяна по същество в изискванията към наименованията, състава, характеристиките и етикетирането на сок от плодове, сок от плодове от концентрат, концентриран сок от плодове, сок от плодове екстрахиран с вода, дехидратиран сок от плодове или сок на прах от плодове и нектар от плодове. Ще се постигне актуализиране и съответствие на подзаконовата нормативна нуредба с настъпилите промени в законодатеството на ЕС, както и в националното законодателство. Всички изисквания съществуват и се прилагат и към момента, като не се изискват допълнителни административни или капиталови разходи.**Положителни (икономически/социални/екологични) въздействия:****1. По отношение на органите, осъществяващи официален контрол:** Регламентирането на изискванията към състава, характеристиките и етикетирането ще допринесе за повишаване ефективността на извършвания официален контрол и проследимостта при предлагането на пазара на разглежданите в проекта продукти.Осъществяване на по-ефективен контрол срещу подвеждащи практики за заблуда на потребителя.Опазване на общественото здраве на територията на Република България.**2. По отношение на бизнес оператори производители, преработватели и/или вносители и бизнес оператори, извършващи дистрибуция на преработени храни на зърнена основа и детски храни, предназначени за кърмачета и малки деца:**Актуализиране и прецизиране на изискванията към състава, характеристиките и етикетирането на предлаганите на пазара сокове от плодове и нектари от плодове, както и етикетирането на напитки, чиито наименования, състав и характеристики не попадат в обхвата на разглежданата от проекта група продукти.Опазване на общественото здраве на територията на Република България.Определянето на ясни изисквания към състава и наименованията, както и информацията, отбелязвана върху опаковката на разглежданите продукти, ще гарантират тяхното свободно придвижване от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.Улесняването на свободното движение на обхванатите от проекта на акт напитки, както и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС да изградят стабилна платформа в открита, разнообразна и конкурентна среда. Това ще способства за увеличаване на производството и предлагането на безопасни храни и за обезпечаване на високо ниво на защита на потребителите, както и ще доведе до по-устойчиво производство и потребление.**3. По отношение на потребителите:**Гарантиране висока степен на защита на здравето на потребителите на територията на Република България, както и тяхното право да бъдат информирани.С приемането на наредбата ще се подобрят възможностите за контрол върху безопасността и качеството на предлаганите на пазара напитки. При ефективното ù прилагане може да се очаква по-надежден контрол и увеличаване на дела на качествените и безопасни продукти, предлагани на пазара. Това от своя страна ще окаже положително влияние върху опазването на общественото здраве.**Отрицателни (икономически/социални/екологични) въздействия:**Не се очакват отрицателни въздействия.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект. |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1** **„Без действие“** | **Вариант 2** |
| ***Ефективност*** | Цел 1 | Ниска | Висока  |
| Цел 2 | Ниска  | Висока  |
| Цел 3 | Средна | Висока  |
| Цел 4 | Ниска  | Висока  |
| Цел 5 | Ниска | Висока |
| ***Ефикасност*** | Цел 1 | Средна | Висока  |
| Цел 2 | Ниска | Висока  |
| Цел 3 | Ниска | Висока  |
| Цел 4 | Средна | Висока  |
| Цел 5 | Средна | Висока |
| ***Съгласуваност*** | Цел 1 | Ниска | Висока  |
| Цел 2 | Средна  | Висока  |
| Цел 3 | Средна  | Висока  |
| Цел 4 | Средна  | Висока  |
| Цел 5 | Средна | Висока |

 |
| **6. Избор на препоръчителен вариант:****По проблем 1: Вариант 2 „Приемане на проект на ПМС за приемане на Наредба за изискванията към соковете от плодове и някои сходни продукти, предназначени за консумация от човека”.** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*.*1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани |
| **7. Консултации:**Проектът на Постановление на Министерския съвет за приемане на Наредба за изискванията към соковете от плодове и някои сходни продукти, предназначени за консумация от човека ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?**С проекта на акт се запазва транспонирането в националното законодателство на разпоредбите на Директива 2001/112/ЕО на Съвета от 20 декември 2001 година относно соковете от плодове и някои сходни продукти, изменена с Директива 2009/106/ЕО и Директива 2012/12/ЕС.С наредбата се осигурява и прилагането на Регламент (ЕС) № 1169/2011. |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:****Не.** |
| **11. Информационни източници:**Закон за храните;Закон за управление на агрохранителната верига; Директива 2001/112/ЕО;Директива 2009/106/ЕО;Директива 2012/12/ЕС;Регламент (ЕС) № 1169/2011. |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Д-Р МИЛЕНА ТРЕНДАФИЛОВА, ДВМ****Директор на дирекция „Политики по агрохранителната верига“****Дата: 09.06.2022 г.** |